Яжте по 10 порции плодове и зеленчуци на ден, за да живеете по-дълго | Обекти\nЯжте по 10 порции плодове и зеленчуци на ден, за да живеете по-дълго\n24 февр. 2017, 13:30 ч.\n#хранене #плодове и зеленчуци #здраве #дълголетие\nПо една ябълка на ден държи доктора далеч от мен, казваха някога, но днес това не е достатъчно. Световната здравна организация препоръчва да консумираме по пет порции плодове или зеленчуци дневно, за да бъдем здрави, а ново изследване предлага да увеличите този брой двойно.\nПоследното проучване твърди, че за да получите пълните здравни ползи от плодовете и зеленчуците, е препоръчително да ядете по 10 порции дневно. Учените откриват, че макар и препоръчаните пет порции да намаляват риска от болести като рак, сърдечно-съдови заболявания и инсулти, здравословните предимства нарастват, когато хората увеличат консумацията си до 800 грама плодове и зеленчузи на ден, като 80 грама се броят за една порция.\nКакво представлява една порция зависи от вида плод или зеленчук и хранителните вещества, които се съдържат в него. Например, ако един банан е една порция, трябва да изядете три кайсии или 14 череши, за да получите еквивалента. Колкото до зеленчуците – две глави броколи, три стръка целина или четири пълни супени лъжици спанак ще свършат същата работа. Тук можете да видите по-конкретни примери, що се отнася до размера на порциите.\nМакар че очевидно е полезно да се консумират повече плодове и зеленчуци, повечето хора дори не успяват да стигнат настоящата препоръка за пет порции на ден. Проучвания показват, че по-малко от един на трима постигат това, тъй че да кажете на хората, че трябва да ядат двойно по толкова, едва ли ще повлияе върху навиците им.\nНовото изследване така или иначе подкрепя препоръката за пет порции дневно и учените не предлагат промяна в нея, а просто според доброто старо правило – колкото повече, толкова по-добре. Те са установили, че дори двеста грама плодове или зеленчуци на ден са свързани с 16 процента намаляване на риска от сърдечни заболявания и понижаване на опасността от инсулт с 18 процента.\nОЩЕ ОТ #плодове и зеленчуци\n16 храни, които могат да се съхраняват п...\nЕстественият начин, който подобрява псих...


"Етър ВТ" ще срещне шампиона "Лудогорец" в Разград | Вестник Борба - областен всекидневник, Велико Търново\nСезонът във Втора професионална лига стартира на 7 август\nВтори лагер в Дряново ще направи представителният отбор на „Етър ВТ“ през следващата седмица, съобщиха от спортно-техническото ръководство. През тази „виолетовите” ще тренират при домашни условия и ще изиграят три контролни срещи, а на 11 юли заминават отново за подбалканското градче.\nПроверките през тази седмица са все срещу отбори от елита, като вчера стана ясно, че сред тях е и шампионът „Лудогорец”. В сряда от 18,30 часа великотърновци ще играят в Трявна с намиращия се там на подготовка „Ботев“ (Пловдив).\nВ четвъртък от 20,00 ч. етърци ще срещнат на електрическо осветление „Лудогорец” в Разград. Това е една от последните репетиции за „орлите“, които на 13 юли приемат „Младост“ (Подгорица) в квалификации за Шампионската лига.\nВ събота от 10,30 ч. в Тетевен пък ще премерят сили с новака в „Дунав“ (Русе).\nСъщо вчера стана ясно, че чешкият вратар Давид Юран няма да остане в отбора, тъй като не е хванал окото на треньорите.\nМеждувременно от БФС оповестиха, че шампионатът на Втора професионална лига стартира на 7 август.\nЗасега се знае, че от стария й състав са останали 7 клуба. Това са ОФК „Поморие”, ФК „Созопол”, „Лудогорец II”, „Ботев” (Гълъбово), ФК „Банско”, „Оборище” и „Септември” (София), който се обедини с „Пирин” (Разлог).\nНовите членове са „Етър ВТ” и ОФК „Несебър” и евентуално „ЦСКА 2”, а покана за участие са получили „Ботев” (Враца) и „Витоша” (Бистрица). Заявка да бъде включен в групата е подал „Локомотив” (София).\n← 17-годишните „Болярки” втори в страната, Габриела Иванова с приз за най-добър защитник\nКПС „Етър 2000“ с девет отличия от Държавното първенство по плуване →\nОбластна футболна група – Юг, Девети кръг. Резултати\nВ Масларево гостите доминираха\nЛясковчани сътвориха пълен обрат в Козловец


Вестник Земя - Стотици крави, държани месеци на кораб при тежки условия, трябва да бъдат евтаназирани\nBack Вие сте тук:Начало Свят (2) Стотици крави, държани месеци на кораб при тежки условия, трябва да бъдат евтаназирани\nСтотици крави, държани месеци на кораб при тежки условия, трябва да бъдат евтаназирани\nНад 850 крави, прекарали месеци на кораб в Средиземно море, вече не са годни за транспортиране и трябва да бъдат убити, обяви испанското министерство на земеделието, потвърждавайки по-ранна информация на Ройтерс.\nКравите са държани в “адски“ условия, както ги определи защитник на правата на животните, на кораба “Карим Аллах“, който акостира в югоизточното испанско пристанище Картахена в четвъртък, след като през последните два месеца се опитваше да намери купувач за добитъка. Животните бяха отхвърлени от няколко държави заради опасенията, че имат вируса на син език. Този вирус, пренасян от насекоми, причинява куцота и кръвоизливи сред говедата. Синият език не засяга хората.\nПоверителен доклад на ветеринарни лекари, видян от Ройтерс, заключава, че животните са се измъчили от продължителното пътуване и евтаназията ще бъде най-доброто решение за тяхното здраве и благосъстояние. В доклада не се посочва дали кравите са боледували от син език. В изявление днес министерството на земеделието на Испания потвърди констатациите в доклада и заяви, че собствениците на кораба трябва да убият добитъка.\nПлавателният съд най-напред тръгна от Картахена, за да достави добитъка до Турция. Властите там обаче блокираха пратката и спряха вноса на живи животни от Испания, страхувайки се от болестта син език. Това отхвърляне превърна кораба, регистриран в Ливан, в международен парий, след като още няколко държави му отказаха достъп.


Wilson Спортни обувки Rush Pro 3.0 clay\nНачало Мъже Обувки Тенис Wilson Спортни обувки Rush Pro 3.0 clay\nМъжки модел на Wilson за игра на клей.\nRush Pro 3.0 предлага подобрен дизайн и по-леко тегло (10 g по-малко от версията 2.5), за да ви позволи да спечелите скорост на корта.\nПреработеният Vamp е изработен изцяло от Sensifeel 2.0, за да осигури допълнителна дишаща функция и повече комфорт.\nПодметката endofit повишава комфорта. 4D модела на конструкцията ограничава усукване на крака, когато се движите и осигурява повече стабилност.\nТехнологиите R-DST + и 3D-FS ще предпазят ходилата Ви от натъртвания\nDuralast подсилва подметката и допълнителна опора във вътрешната част и областта на пръстите на краката.\n- 3D-FS: 3D TPU система за поддръжка на предната част на крака - формована чрез инжектиране; осигурява цялостна стабилност\n- DF2: 9 мм свод, за да може кракът ви да усеща по-добре корта и да предложи по-динамично положение (разлика във височината между петата и предната част на стъпалото)\n- Endofit: подметката предлага допълнителен комфорт и естествено се приспособява към формата на стъпалото\n- Duralast: цялата подметка приляга на корта за повишена устойчивост и отлично сцепление\n- R-DST +: подобрена възглавница и по-динамична подметка за по-добро възпроизвеждане на енергия\n- Ортолитова подметка\n- Sensifeel 2.0: мрежест Vamp за подобряване на дишането и комфорта\n- 4D опорна конструкция: асиметрична конструкция от петата до пръстите на краката, за да се ограничи усукването на краката при завъртане\n- Вътрешна армировка:\nWilson Спортни обувки Kaos 3.0 clay\nWilson Спортни обувки KAOS 2.0 CLAY COURT


Рафа: Иснър е един от най-тежките противници – TennisKafe\nРафа: Иснър е един от най-тежките противници\n16:57 - октомври 5, 2017, от Borislav Orlinov\nСветовният №1 Рафаел Надал не остави шансове на Карен Хачанов и се класира за 1/4-финалите на турнира в Пекин, където ще играе с Джон Иснър. Американецът няма официална победа над Матадора, но го повали на Laver Cup наскоро.\n„Доволен съм от днешната победа. Изиграх солиден мач – каза 16-кратният шампион от Големия шлем след успеха над Хачанов. – Утре ще е тежко срещу Иснър. Той играе невероятно добре.“\n„Гледах мача му днес и той игра толкова агресивно. Беше успешен и направи много уинър. Играеше много добре и от ретур. Всеки знае, че сервисът му е тежък и е трудно да го пробиеш“, добави още Рафа.\n„Добавям и това, че играе добре от основната линия. Той е един от най-тежките съперници, които можеш да срещнеш.“\nЕтикети:china open в пекин, джон иснър, рафаел надал


В предходната статия „Какво още не знаете за външните батерии“ набелязахме основните неща, които трябва да вземете под внимание при избор на външна батерия. За да бъдем максимално изчерпателни по темата, решихме да Ви предоставим наши реални тестове на външни батерии (Power banks), направени на професионален стенд.\nКакво всъщност показва тестът?\nСъвсем просто казано батериите се „закачат“ за стенд, на който се задава алгоритъм, който по време на теста и в края извежда параметрите на устройството:\nпостоянно напрежение, която отдава (обикновено е около 5V);\nколко mA (милиампера) или А (ампера) отдава всеки USB изход. Този параметър оказва влияние върху това дали външната батерия ще може да захрани Вашето устройство, докато то се ползва – таблет например, както и за колко време ще го зареди. Често таблетите изискват минимум 2А или 2.4А;\nдруги технически параметри като mWh, mV, mAh/g и подобни, които няма да засегнем в темата, за да не Ви объркваме.\nЧаст от информацията се извежда в таблици, а друга в графики.\nПредоставените от нас тестове са на електрониката на външните батерии, макар че показаните графики имат отношение към цялостното представяне на продукта. Едва ли потребителят се интересува дали електрониката или вградените елементи (батерии) във външната батерия са некачествени, ако не получи това, което очаква. Единственият начин да се установи кое е проблемът – батериите или електрониката е да се разглоби външната батерия и да се тестват отделно.\nЧесто попадаме на външни батерии, които отговарят на посочения капацитет – по отношение на клетките (батериите) поставени в тях, но потребителите не могат да ги използват и за еднократно зареждане на мобилното си устройство. Причината за това често е лошата електроника поставена в устройството. В предоставените тестове ще видите нагледно как лошата електроника се отразява на използването на външната батерия.\nЗа теста използвахме 4 различни външни батерии на различни производители. Няма да обявим производителите с цел избягване на реклама или антиреклама.\nМожете да разгледате или свалите PDF файла с тестовете от линка по-долу.\nТестове на външни батерии PDF\n← Какво още не знаете за външните батерии\nNITECORE TM28 6000 lumens →


Виктория Katq (гимнастичка) - биография, личен живот, снимки, постижения в спорта, слухове, и най-новите новини | Celebrity\n(биография, снимки, видео) на Maxim Komova\nИме: Виктория Katq ( Maxim Komova )\nДата на раждане: 30 януари 1995 г.\nВиктория Katq: биография\nРуска гимнастичка Виктория Katq е роден на 30 януари 1995 година във Воронеж. Неговото спортно бъдеще е предопределено от раждането, в края на краищата, Фий се появи в семейството спортни гимнастов. Нейният баща – майстор на спорта, майката – шампионка по света и Игри на добра воля, брат – също гимнастика. Виктория започна да се ангажират с 5 години първите уроци по гимнастика тя е получила от майка си.\nСлед две години майка доведе Фий Комову в детска градина училище на олимпийски резерв в България. Я напътствани Генадий Елфимов и Олга Булгаков. Скоро тя вече е била за команда спортно училище в състезания.\nЯ гимнастическая кариера в големия спорт започна през 2007 година. Виктория Katq излезе на Световното Михаил Румяна и обиколи соперниц на екипния сайт на свободния скок и упражнения. През 2008 г. гимнастичка вече неблагоприятно на WOGA Classic, които са проведени в САЩ, и беше донесла от там бронзов медал. През същата година Katq в състава на руската гимнастической отбор взе участие в Световната Massilia и в края на конкурса класира на 7 място в свободния упражнения и 11 в многобоя.\nПрез 2008 г. спортистка отново излезе в Световната Румяна и е станало по-добро. През следващата година тя донесе златния медал от олимпийския спортен фестивал, който се проведе във Финландия. През 2009 г. Виктория Katq циментирана най-добрата титла, побеждавайки в младежки Световното в Япония и световната Купа Воронина.\nПървият възрастен първенство приключи за руската гимнастки триумф: от шампионата на Европа за 2010 година, тя донесе и четири златни и един сребърен медал. Истината е, че поради контузия на глезена, получена в същата година, Виктория не е имал време да се подготви за Световното първенство 2011 година. Воля за победа и всеотдайност помогнаха спортсменке спечели злато на неравномерно барове и да стане втора в многобоя. През годината Виктория Katq участва на олимпийските Игри през 2012 г. в Лондон в състава на руската националния отбор. Тя се превърна в сребърен медалист от Олимпийски игри.\nСлед лондон състезания при Вики започна със сериозни проблеми със здравето. Първо я измъчван от силни болки в гърба, след това гимнастичка се разболя менингит, след това е травма голеностопа. Виктория Katq пропусна Първенства на Европа и света 2014 година реших да се възстанови напълно. Имаше моменти, когато гимнастки падна на ръце, но родителите и треньор те я подкрепяха.\nВиктория три пъти се опита да се върне в големия спорт. През 2015 г., след три години прекъсване, тя участва в световното Първенство, който се проведе в Баку. От там той донесе златен медал, вярно е, командния. В личните зачетах на финала тя не успя да премине. След речта на Виктория каза пред репортери, че се чувства абсолютно здрав. Пред нея сериозна работа по подготовката за световното первенству.\nОт световното Първенство в Глазгоу, тя донесе златен медал, но… През 2016 година болки в гърба са дали за себе си знае с нова сила. Katq по здравословни причини не взе участие в предимство Русия и Европа, а на 17 юни се появи информация за това, че гимнастичка Виктория Katq завършва спортна кариера. На момиче има проблем с гръбначния стълб, тренировки и натоварване на нея са противопоказани.\nВиктория не е женен, целият му живот е посветена на спорта. Във Воронеж, тя идва рядко, след като се получава.\nМомичето обича да бродира, с удоволствие рисува. Има при нея още една слабост – кученце шитцу Кутья. Vic казва, че винаги е мечтал за кучето, най-накрая й дадоха след спечелването на титлата в Сингапур. Сега Кутья – най-добрият приятел на спортисти.


Вижте програмата на фестивала „Корона и меч“ – Радио Велико Търново\n24.06.2020 23.06.2020 Радио Велико Търново\tКоментарите са изключени за Вижте програмата на фестивала „Корона и меч“\nИсторически възстановки връщат Средновековието на Царевец на 27 и 28 юни.\nЛагерът „Корона и меч“, като истински мост във времето, ще пренесе посетителите в епохата на Второто българско царство, Византия и Европа – XII-XIV век.\nВ подножието на Царския дворец над 60 участници ще покажат какви са били битът, облеклото, кухнята, занаятите, изкуствата, оръжието и войнските умения от средните векове.\nЗагадъчната и изпълнената с превратности епоха ще бъде допълнена с бойни демонстрации край Асеновата порта.\nАкцент на 27 юни е историческата картина „Черната чума“, която ще представи елементи от живота и бита от периода на управлението на българския цар Иван Александър (1331-1371 г.). През 1347 г. от изток, през границите на Византийската империя, започва разпространението на епидемия от чума, наречена „Черната смърт“, причинила обезлюдяването на голяма част от българските земи и загубата на около 45 – 50% от населението на Европа.\nДостъпът до средновековния лагер ще е свободен, като ще се заплаща само входната такса за Царевец. Програмата е съобразена с изпращането на абитуриентите, а по тази причина на 26, 27 и 28 юни крепостта ще е отворена за туристи до 14,00 ч.\nОрганизатори на събитието „Корона и меч“ са Сдружение „Търновци“, Община Велико Търново, Регионален исторически музей – Велико Търново и местният клуб „Традиция“.\nФинландски документален филм с прожекция във Велико Търново\nДокументален филм озаглавен „Дестинация вкъщи” на финландския режисьор и журналист Ма́рия Сеппала ще могат да видят великотърновци и гости на града утре, сряда от 21:00 часа в пространството за изкуство и култура „ТАМ” на ул. Велчо Джамджията 16 в старата столица. Измежду множеството фестивали на които участва, документалният филм „Дестинация вкъщи” е и част от […]\nЗавърши строителството на новия корпус на Детска градина „Здравец“ във Велико Търново. Капацитетът му е за 100 деца, които ще бъдат разпределени в четири възрастови групи. В новата сграда са обособени просторни занимални и спални помещения, кабинети за психолог и логопед. Осигурена е топла връзка с останалата част от детската градина, включително и с кухненското […]\nОт днес проверяваме онлайн за неплатени глоби на КАТ


[11 Април 2013]\nКРИБ се срещна с представители на бизнеса от Кърджали\nИнж. Фахри Идриз : Всеки успешен финал изисква старт и първа крачка\nПо инициатива на председателя на КРИБ – Кърджали инж. Фахри Идриз, членове на сдружението и консултанти от Хасково обсъдиха на среща възможностите за кандидатстване по Програмата “Енергийна ефективност и зелена икономика” и по Програмата за развитие на селските райони.\nДионисий Цанев, председател на Асоциация за интеграция и развитие запозна присъстващите с основната цел на програмата, която е насърчаване на устойчивите енергийни решения за малки и средни предприятия. Той подчерта, че крайният срок за набиране на проектните предложения е 31 октомври.\nНа форума стана ясно, че предложения по програмата могат да подават юридически лица или еднолични търговци регистрирани съгласно Търговския закон или Закона за кооперациите. Няма да могат да кандидатстват предприятия осъществяващи стопанска дейност в сектори като рибарство, производство на селскостопански продукти, въгледобив, стоманодобив, корабостроене и др. По програмата ще се осъществяват проекти за възобновяеми енергийни източници като отопление с вентилация от соларна и геотермална енергия.\nГ-н Цанев допълни, че подходите за изпълнение на процедурата са два – технологичен и подход с енергиен одит. По думите му първият се изпълнява в случаите, когато става въпрос за малки проекти с използване на оборудване от списъка на материалите и оборудване, допустими за финансиране. Подходът с енергиен одит се използва тогава, когато става въпрос за по-големи и сложни проекти на основата на резултати от извършен енергиен одит.\n„Държавната помощ се предоставя по два режима, като първият е, че фирмата има право да получи до 200 000 евро в рамките на три финансови години и регионална инвестиционна помощ за оборудване на производствена дейност в размер до 2 млн. лева”, каза още Дионосий Цанев.\nИван Тошев, председател на Общинско сдружение на малкия и средния бизнес представи възможностите за кандидатстване по Програмата за развитие на селските райони. Той съобщи, че от 6 май до края на същия месец могат да кандидатстват неземеделски производители по мярка 311 „Разнообразяване към неземеделски дейности” ,а по мярка 312 „Подкрепа за създаване и развитие на микропредприятия” се изисква кандидатите да са земеделски производители. Той допълни, че срокът за кандидастване на общините и неправителствени организации по мерки 321 и 322, е от 6 юли до края на същия месец.\n„Докато не опитаме няма как да успеем. Всеки успешен финал изисква старт и първа крачка. Затова трябва да бъдем по-смели и активни. За мен е важно развитието на бизнеса в Кърджали”. Това каза на срещата председателят на местната структура инж. Фахри Идриз и допълни, че КРИБ-Кърджали е фонтанът на бизнес идеи и толерантни взаимоотношения.\nНовината е посетена: 1884 пъти


BMW разсекрети и X5 M Sport\nСлед като вчера от BMW показаха официално новото поколение на X5, днес баварците разкриха и неговата M Sport модификация, включваща по-спортен бодикит и оптимизирано окачване.\nВерсията X5 M Sport се отличва от стандартния модел най-вече по своята външност, включваща нова предна броня с големи въздухозаборници, странични прагове с по-динамична линия и задна броня с дифузьор, разкриваща масивните накрайници на изпускателната система. Модификацията ще се отличава и с нови 19 и 20-инчови джанти M-Double Spoke.\nОсвен в стилистично отношение, новият M Sport пакет за всъдехода се отличава и с по-спортно настроено M-окачване Dynamic Damping Control. В интериорът пък срещаме по-спортни седалки и редица елементи носещи “М” логото – волан, педали, скоростен лост, стелки и лайсни на праговете.\nM Sport пакетът ще се предлага като стандартно оборудване за модела X5 M50d и опционално за останалите модификации на новото X5.


Криминални Archives - Страница 9 от 21 - | Page 9\nУстановен е извършителят на убийството на таксиметровия шофьор в Пловдив, съобщи Фокус. Престъплението бе извършено на 25 май тази година. Обвинен е Ал. Д. Скръчков на 33 години от Пловдив. Повдигнато му е обвинение за това, че на посочената дата в Пловдив по хулигански подбуди и с …\nБракониер в Австрия уби четирима души, сред които и трима полицаи. Той се е барикадирал в селскостопанска постройка и отказва да се предаде, съобщава Евронюз. Специалните полицейски части за борба с тероризма и масовите безредици са обкръжили нападателя. Бракониерът има законно регистрирани шест броя оръжие. …\nЛичният автомобил на водещата пламна пред дома ѝ в квартал „Гео Милев” Личният автомобил на водещата на „Тази сутрин” по бТВ Генка Шикерова е бил подпален около 20.30 часа. Колата на журналистката Пежо „308” пламва изведнъж пред дома ѝ в квартал „Гео Милев”. Съседи веднага …\nдобавена в\tнеделя, септември 15, 2013\tот Pernik1 0\nдобавена в\tпетък, септември 13, 2013\tот Pernik1 0\nПрез 2003 година мъж вади пистолет на сергия в Новая Ляля в Русия, заплашвайки продавача с него. По-късно се оказва, че той искал просто да открадне пакет цигари. След като е задържан, разследващите виждат, че това не е първата му подобна проява. Друг руснак пък …\nдобавена в\tвторник, септември 10, 2013\tот Pernik1 0\nдобавена в\tчетвъртък, септември 5, 2013\tот Pernik1 0\nЛекарите вадят острието с уникална операция, спасиха окото й. В университетската болница “Д-р Георги Странски” в Плевен спасиха 14-годишно момиче с нож, забит в главата. То е било ранено от по-големия си брат. Момичето от село Морава било докарано снощи в Спешното отделение от Свищов. …\nдобавена в\tпетък, август 30, 2013\tот Pernik1 0\nдобавена в\tвторник, август 27, 2013\tот Pernik1 0\nВрачанската полиция е арестувала Данаил Игнатов, известен по-рано като Дачо на фолк звездата Софи Маринова, твърди „Трибали“. Задържането му е станало в сряда по искане на италианските власти. Бившият мъж на Софка е обвинен в разпространение на наркотици на територията на Италия, заради което там …\nдобавена в\tпетък, август 23, 2013\tот Pernik1 0


Подготовка на диригента за провеждане на звукозаписна сесия. Диригентски анализ. Концептуални проблеми | АЛМАНАХ\nЛюбомир Денев 21 ноември, 2017 ПЕДАГОГИКА Година 8 (2016)\nПодготовката за провеждане на звукозаписна сесия е като настройването на механизъм, който е съставен от комплекс сегменти. За да върви гладко звукозаписната сесия, всеки от сегментите трябва да е правилно моделиран и в синхрон с останалите. Ако една от частите не работи правилно или не е добре организирана, това спъва целия процес на работа. За да заработи този механизъм, трябва да бъдат спазени няколко основни условия.\nВ основата е партитурата, която трябва да бъде записана. Необходим е оркестър, който трябва да бъде организиран и подреден по определен начин. Трябва да бъдат осигурени всички инструменти, които присъстват в партитурата. Това може да са както различни видове ударни инструменти, така и арфа, пиано, петструнни контрабаси, специфични инструменти, например автентични, национални, експериментални и т. н. В организацията често присъстват въпроси относно допълнителните инструменти, които да носят изпълнителите на дървени духови – пиколо, английски рог, бас кларинет и т. н., пиколо тромпети за тромпетистите или C тромпети. Тоест целият инструментален състав трябва да бъде осигурен и организиран. Съответно трябва да бъде подготвен и оркестровият материал – щимове. А ако става дума за филмовата индустрия, където всичко се прави в последния момент, често изпращането на щимове става непосредствено преди сесията. Тази организация обикновено е работа на инспектора на оркестъра.\nОт друга страна стои оборудването на студиото. Това, разбира се, е работа на тонрежсьора. Той подготвя студиото спрямо разположението на музикантите и техния брой. Тук е особено важна колаборацията между диригента или продуцента и тонрежисьора. Те проверяват дали MIDI проектът1МИДИ (MIDI) – Musical Instrument Digital Interface – е цифров интерфейс за музикални инструменти. с прилежащите темпо карта2 Темпо карта е клик трак, програмиран според всички темпови и агогически отклонения в записваното произведение. и клик трак3 Клик трак или клик е аудио сигнал, който изпълнява функцията на метроном и звучи в слушалките на музикантите по време на звукозапис. Използва се за синхронизиране на картина със звук или в случаи, в които различните групи на оркестъра се записват отделно. съвпадат с партитурата като темпа, отклонения, номера на тактове и т. н. Много често при сравнението на партитура с проект възникват разлики или грешки. Предварително разрешени, подобни проблеми спестяват значително време в самата звукозаписна сесия. По същата причина тонрежисьорът проверява дали цялата слушалкова система, в която музикантите ще слушат клик трака, работи, както и talkback system4 Тalkback system е система за общуване в звукозаписното студио, обединяваща микрофони, слушалки и/или високоговорители, чрез които продуцентът на звукозаписната сесия общува двупосочно от контролната кабина с диригента и оркестъра, които са в залата/студиото. .\nДиригентският анализ играе важна роля при подготовката на сесията. Добрият диригентски анализ е основание за спретната работа с оркестъра по време на звукозаписа. Разбира се, става дума за случаите, в които диригентът има възможност да се запознае с партитурата предварително, а не да работи на prima vista. При първата ревизия на партитурата е добре той да се спре върху най-комплицираните й части. Диригентът анализира какви проблеми предполага партитурата – ритмически, твърде много пасажи, пределни тонове спрямо обема на някои инструменти и т. н. След като диригентът веднъж вече е определил проблемните места, той може да помисли и за тяхното решение в аванс. Да допуснем, че диригентът предвижда, че определен ритмически модел ще създаде трудност в групата на струнните инструменти, а останалата част от произведението не представлява препятвие за изпълнителите. В самото начало на сесията той може да изрепетира директно определения фрагмент от партитурата и по-късно, когато се стигне до него, този момент вече да не представлява трудност за изпълнение. Или случай, в който диригентът набелязва пределно висок тон в соло тромпет. Той може да предложи съответното място да бъде насложено5 Наслагване е метод, при който отделните оркестрови групи или инструменти се записват самостоятелно (отделно), а в постпродукциятa се събират (монтират) заедно, така че да звучат едновременно, както са в партитурата. , т.е. останалата част от оркестъра да запише своята партия без това соло тромпет. Върху вече записания оркестър тромпетистът може да насложи своята партия в края на сесията или в паузата на оркестъра и да повтори пределните височини колкото пъти е необходимо, без това да изисква повторение от останалите музиканти, чиито партии не представляват проблем. Това спестява от времето и бюджета, предвидени за сесията.\nДруг аспект, върху който трябва да се съсредоточи вниманието на диригента, особено когато става дума за съвременна музика, са грешките в партитурата. Предварителното откриване от диригента на такива грешки в партитурата като грешни тонове, неправилни енхармонични замени, неправилно изписани ритмични модели, объркани транспорти в строевете на инструментите и т. н. предотвратява излишна загуба на време, както и развалянето на дисциплината на оркестъра. Тук уточнявам, че композиторите могат да допуснат грешки в партитурата поради много фактори. Сред тях са пропуските, допуснати от чисто човешкия фактор. В авторедакцията на самия композитор могат да му убягнат някои грешки. Друг фактор може да бъде поставянето на твърде кратки срокове за написването на творбата. Често композиторите, които пишат творбите си на хартия, дават партитурата си за набиране на компютърен софтуер, за да може нотният текст да добие печатен вид. При печатането е възможно копистът да допусне грешки. Не е за пренебрегване и фактът, че в последно време някои „композитори“ не са съвсем образовани, което допълнително носи проблеми както на диригентите, така и на изпълнителите. Някои съвременни автори пишат своята музика първо на музикални компютърни програми под формата на MIDI, а след това експортват (генерират) автоматично партитура. Компютърните програми не са достатъчно „интуитивни“ и допускат енхармонични грешки. Например в D dur седма степен е cis, а не des. Както знаем, бемолите се интонират по-ниско от диезите. Това е така, защото оркестърът не е изкуствено темпериран инструмент както пианото. Cis и des се изпълняват на различно място на грифа на струнните или с различен гриф (пръстовка) при дървените и медните инструменти. „Акордът“ e-a-des звучи фалшиво в оркестъра, докато правилно нотираният акорд e-a-cis звучи добре интониран. Анализирането и предвиждането на тези и други подобни проблеми в партитурата спестява на диригента много работно време. Разбира се, даденият пример е изключително елементарен, но той онагледява чисто изпълнителски особености. В своята работа обаче съм срещал случай, който заслужава внимание. Битоналният акорд, съставен от Des dur тризвучие в ниския регистър в широко разположение и Es dur тризвучие във високия регистър в тясно разположение, има малко по-мека звучност от същия акорд, нотиран като Des dur и Dis dur.\nДругият често срещан проблем, който, анализиран навреме, може лесно да бъде предотвратен, е проблемът за недобре организирания ритмически модел. Този проблем може да бъде открит при много от композиторите от края на XX и началото на XXI век. Композиторската идея е да бъдат „заобиколени“ тактовите черти и да се наблегне на ритмическата фигура в нейната цялост. Това отново може да доведе до затруднения в изпълнението. Дори ако дадена ритмическа фигура е изписана правилно от теоретична гледна точка, това не означава, че тя е лесна за въприемане от изпълнителя. Необходимото условие, за да бъде осъзната и възпроизведена с лекота сложната ритмическа фигура, е местоположението на метрическите времена да бъде максимално ясно визуално. Да вземем например ритмически модели, започващи на слаби времена и продължаващи до края на такта или след него, изписани с общи рамена на нотите. Сумирани, всички трайности в такта дават правилен сбор, т.е. теоретично всичко е изписано правилно, но графично текстът не дава ясна представа за местоположението на метрическите времена. Това забавя възприемането на ритмиката от изпълнителите. За решаването на този проблем диригентът трябва да преорганизира ритмиката и да помоли музикантите да отбележат къде се намират метрическите времена.\nПри анализирането на партитурата диригентът трябва да избере какви диригентски схеми да използва или, иначе казано, на колко да дирижира. В това отношение при дирижирането на запис с клик и дирижирането на репетиция или концерт има съществени разлики. В някои случаи диригентът изпитва леко двоумение относно това на колко да дирижира определена музика. Това, разбира се, е свързано както с темпото, така и с ритмическата фактура на партитурата. В концертните изпълнения често по-доброто решение е окрупняването на жеста – от четири на две или от три на едно и др. Но в звукозаписа може да се наложи диригентът да дирижира всяко метрично време дори в много бързо темпо, например q = 170. Това може да е необходимо в случаи, в които има твърде много смени на размерите в партитурата. Например при чести смени на размерите – 2/4, 3/4, 4/4, 5/4, 6/4 и т. н., както и при редуването им с размери с друга мерна единица – 5/8, 6/8, 7/8. Дори когато кликът е умишлено усилен в слушалките в динамика ff в темпо 170 за четвъртина, има моменти, в които изпълнителите не чуват клика. Такива случаи не са редки, когато брас секцията или ударните инструменти свирят в динамика ff. Тогава оркестърът разчита само на диригентския жест. В една звукозаписна сесия диригентът не разполага с техническото време да обясни с каква схема ще дирижира всеки конкретен такт. Той може да обясни само най-неясните тактове (например „7/8 на три с тривременна група в първо метрическо време“). Но в една партитура от 200 такта диригентът няма време например да обясни, че 4/4 е на две (окрупнено), но 3/4 не е на 1, а на три, поради ритмическата текстура, а на такт 145 6/4 е на две, вместо на 6, защото оркестърът изпълнява по-големи нотни стойности и съответно няма нужда от подробен жест. С други думи, това би било голяма загуба на време. И поради това, че музикантите в някои случаи не чуват клика, осланят се само на диригентския жест и внимават най-вече за първото метрическо време, може да се наложи при комплицирана партитура диригентът да дирижира всяко метрическо време, т.е. без окрупняване на жеста. Такова дирижиране, освен че изисква твърде бързи движения, би изглеждало нелепо по време на концертно изпълнение. В останалите случаи, в които няма смени на размерите в партитурата, изборът на диригентски схеми е същият както във всяка една партитура.\nДруг значителен въпрос при звукозаписа е този за концепцията и интерпретацията на диригента. Този въпрос отново е свързан с недостига на време, с това, че партитурите за звукозаписна сесия се изпращат в последния момент. Уточнявам, че става дума за съвременна и приложна музика. За изграждане на концепция у диригента за определена творба той има нужда от време. Анализирането на партитурата не винаги е достатъчно за създаването на цялостна, обмислена и преживяна интерпретация. От друга страна, за вярното предаване на определена идея или виждане върху творбата диригентът има нужда от повече време и за да обясни вербално своите възгледи на оркестъра. А диригентът не разполага и с това техническо време. За този проблем е трудно да се даде решение, но диригентският опит тук играе голяма роля. Познаването на голям и разнообразен репертоар, както и опитът на диригента в различни стилове и жанрове може да се окаже верен път в преодоляването на тази трудност. Дори само с един по-общ поглед върху фактурата опитният диригент може да насочи към определена епоха, стил, произведение. Тоест да даде кратки обяснения на оркестъра като например: „Това е като бароков стил. Моля ви за poco vibrato, малко по-остри атаки, по-ограничено свирене в долна част на лъка, повече свирим на среда и връх“. Или „Представете си, че свирим Стравински. Моля за остри атаки в духовите, staccato щрихът да граничи със staccatissimo. Струнните да свирят f повече в долната част на лъка, дори може да добавите леко скърцане…“. Такива бързи асоциации с композитор, стил, епоха, конкретни изисквания за техническо изпълнение и т. н., които моментално да се отразят върху звука на оркестъра, са много добър подход. Ако диригентът изпълнява музика от съвременен композитор и има възможност да обсъди с него музиката предварително, това естествено би било най-добре. Но композиторите много често дори не присъстват на звукозаписните сесии, а само онлайн чрез интернет следят звукозаписа. Диригентът няма техническото време да навлезе в дълбочината на пиесата, която се записва, така както би навлязъл в една класическа симфония или опера, а трябва да разчита на опита и познанията си относно определянето на характеристиката и подтекста на музиката, която записва.\nДруга особеност при звукозаписа е диригентската прецизност. Имам предвид усилията, които полага диригентът да е изключително акуратен, дирижирайки с клика, а именно да дирижира толкова преди него, колкото е закъснението на звука на оркестъра спрямо точката на звучене на диригентския жест. Също така диригентът трябва да бъде изключително внимателен при обръщането на страниците на партитурата. Естествено е, че музикантите обръщат много по-рядко страници, а когато се наложи да го правят, звукозаписът може да се прекъсне и да се започне наново, да се направи монтаж. Диригентът обаче трябва да обръща страниците си постоянно, а когато оркестърът свири в динамика pp и дори в p, това създава паразитен шум. Тоест диригентът трябва да е особено внимателен да е точен с клика, при обръщане на страници, при изразяването на всяка динамика, щрих и изобщо по отношение на цялата музика и в частност към местата, които не се получават в звукозаписа, да ги отбележи или запомни, за да ги върне отново за запис.\nЦялото това внимание създава риск за стерилност в музицирането. Всичко може да изглежда много точно, много добре изпълнено, но без страст, без освободеност в изпълнението. Такова дирижиране неминуемо се отразява върху звука на оркестъра. Затова основна диригентска задача е балансирането между абсолютната прецизност и абсолютната тишина и освободеността и искреното музициране. Естеството на тези проблеми прави провеждането на звукозаписна сесия, особено на такава с комплицирана музика, значително по-натоварващо психически, отколкото дирижирането на концерт. Един провален или недотам добър концерт, разбира се, носи неудовлетвореност и демотивация както на изпълнителя, така и на слушателя. Една лоша звукозаписна сесия обаче означава изгубено време, изгубени средства, загубено доверие и на клиента, и на оркестъра. Особено ако става дума за спазване на срокове – режисьорът поставя срок за записване на музиката, за да може тя да бъде монтирана към картината и съответно да бъде излъчен филмът по телевизия, кино и т. н. Ако съпоставим лоша сесия и лош концерт, при първия случай пропуснатите ползи са по-големи. Това е причината диригентът да се чувства психически по-натоварен и по-отговорен по време на запис. Към това се добавя и въпросът за удовлетворението. При концертно изпълнение съпреживяването играе голяма роля – това, че изпълнителите споделят музиката, която свирят пред живата публика във всяка секунда, че публиката аплодира тяхното изпълнение непосредствено след финала на произведението. Това именно носи чувство на удовлетвореност и осмисля целия процес. При звукозаписа публика няма. В процеса на работа се повтаря едно и също, докато стане идеално. Споделянето с публиката е само в презумцията, че това ще достигне до нея на звуконосител или под друга форма, но споделянето в случая не е на живо. Звукозаписът дисциплинира психиката. Съсредоточаването върху много конкретни задачи, стремежът към съвършенство в изпълнението, в звуковата среда, дисциплинират. Един от най-големите въпроси в звукозаписа е как да се пренесе огънят и страстта от музицирането на концерт и в звукозаписното студио.\nМИДИ (MIDI) – Musical Instrument Digital Interface – е цифров интерфейс за музикални инструменти.\nТемпо карта е клик трак, програмиран според всички темпови и агогически отклонения в записваното произведение.\nКлик трак или клик е аудио сигнал, който изпълнява функцията на метроном и звучи в слушалките на музикантите по време на звукозапис. Използва се за синхронизиране на картина със звук или в случаи, в които различните групи на оркестъра се записват отделно.\nТalkback system е система за общуване в звукозаписното студио, обединяваща микрофони, слушалки и/или високоговорители, чрез които продуцентът на звукозаписната сесия общува двупосочно от контролната кабина с диригента и оркестъра, които са в залата/студиото.\nНаслагване е метод, при който отделните оркестрови групи или инструменти се записват самостоятелно (отделно), а в постпродукциятa се събират (монтират) заедно, така че да звучат едновременно, както са в партитурата.\nПрилагане на принципите за постепенност и нагледност при изграждане на индивидуална начална цигулкова постановка Музикалното ателие – авторски модел на организация и творчески подход


Работи се усилено по захранването на Перник с вода от яз. „Белмекен“ — Novinata.bg\nРаботи се усилено за стартиране на строителните дейности за захранване на Перник с вода от водосбора на яз. „Белмекен“.\nИзготвя се идеен проект, който трябва да бъде одобрен. Поехме ангажимент, че това ще стане в максимално кратки срокове. Целта е да бъде издадено разрешение за строеж и строителните дейности да започнат тази седмица, като в същото време се прави подготовка на изпълнението им.\nИнтервюто на министър Петя Аврамова може да бъде видяно ТУК.\n← Прокуратурата в Пловдив се самосезира след репортаж\nПочина Благовест Сендов →


Винтовeрт акумулаторен 18.0 V Makita DDF458Z — KM Tools - Онлайн магазин за машини, инструменти, аксесоари, консумативи и резервни части\nОкомплектовка: Батерия, куфар за пренасяне и зарядно устройство не са включени в комплекта. Акумулаторен ударен винтоверт - бормашина Makita DDF458Z - 18V/3.0Ah Li-Ion- Професионален 2 скоростен акумулаторен ударен винтоверт- Механична 2-скоростна зъбна предавка с цялото метално червячно задвижване- Режим на работа: пробиване, завинтване- С вградена защита от претоварване. - Десният/левият ход позволява също завинтващи работи. - С електроника и моторна спирачка. - Регулируем въртящ момент в 21 степени. - Повишена устойчивост на прах и влага- Бързозатягащ патронник. - Максимален обхват на патронника 13mm.- Мека ръкохватка за захващане- Литиево- йонна батерия със зарядно устройство MAKSTAR за оптимално зареждане на системата- Двойно LED работно осветление с функция за задържане на осветлението- Лек и компактен 4-полюсен мотор с метални зъбни колела.


След полицията и пожарната в Пазарджик с нов шеф | Блиц\nСлед сменения шеф на полицията в Пазарджик и пожарната в града е с нов началник. Комисар Ангел Дудов временно ще ръководи Регионална дирекция „Пожарна безопасност и защита на населението“-Пазарджик, съобщават от Областната дирекция на МВР в града.\nПромяната е станала със заповед на министъра на вътрешните работи Младен Маринов, след като на 7 август досегашният дългогодишен шеф на дирекцията комисар Иван Панайотов официално се оттегли от системата на МВР, след като навърши 60 години.\nКомисар Дудов е роден на 17 юли 1962 година в Пазарджик. В системата на МВР е от края на 1987 година. Преминал е през всички изпълнителски и ръководни позиции в структурата на пожарната.\nПоследната изпълнявана от него длъжност е началник на сектор „Превантивна и контролна дейност“ при пожарната в Пазарджик.\nЗа постигнатите резултати в своята работа е награждаван многократно от ръководството на Министерството на вътрешните работи и Главна дирекция „Пожарна безопасност и защита на населението“.\nКомисар Ангел Дудов е завършил висшето си образование във ВСШ „Георги Димитров“ - МВР София с образователно-квалификационна степен „Магистър” по специалността „Противопожарна техника и безопасност”.\nСводниците, разбити от ГДБОП, били като царе, вижте пачките пари, тузарските коли и лукса им СНИМКИ


Ценко Чоков излиза на свобода срещу гаранция от 10 хил. лв. -\nСъс същото определение Даниела Росенова, Даниела Врачева и Димчо Георгиев са изменили мярката и спрямо сина му Мартин Чоков от „задържане под стража“ в „домашен арест“.\nВ края на януари отново Специализираният апелативен наказателен съд отказа да промени мерките на двамата подсъдими в по-леки. Днес 3-членен състав обаче решава друго. Чокови прекараха в ареста близо 8 месеца, колкото е максимално предвиденият в закона срок за „задържане под стража“ в хода на досъдебното производство. Прокуратурата обаче внесе в съда обвинителния акт срещу Ценко Чоков и участниците в ръководената от него престъпна група преди изтичането на този срок. След което няма определен срок за оставането им в ареста.\nЧокови бяха задържани в края на май 2016 г. Срещу Ценко Чоков са повдигнати пет обвинения – като ръководител на организирана престъпна група, за лихварство, отвличане, побой с нанасяне на телесни повреди, палежи. Синът на Чоков също е причислен към тази група и е обвинен за същите неща като баща му, но и за принуда, както и за заплаха със смърт. Обвинения за участие в групата са повдигнати на Иван Тодораков, Димитър Каменов, Иван П. Тодораков, Касъм Касъмов и Васил Филиповски.\nPrevious PostГерманският футболен съюз глоби със 100 хил. евро „Борусия“ (Дортмунд)\nNext PostВ Бостън разработват генетична терапия за възстановяване на слуха


Начало Събития Събития чужбина (архив) Уоутър Клепе в Craft Bike TransAlp 2012: общи впечатления\nНаписано от Уоутър Клепе\tВторник, 14 Август 2012 00:31\nМисля, че TransAlp е най-старото и най-известно многоетапно състезание в Европа и дори след толкова години все още е една от водещите прояви на Стария континент, съпоставимо с най-добрите събития в света. Хората, които го организират, са натрупали значителен опит през годините и за тях самите, предполагам, е трудно да измислят какво още да подобрят. Намерили са начин да привлекат повече от 1000 колоездачи на всякакво ниво към тазгодишното приключение. Но може би това е и един от основните проблеми - напълно различното ниво и нагласа между първите и последните в класирането? Всъщност не е. В осемте етапа всеки може да открие своите предпочитани условия за каране. За мен например асфалтовите отсечки не са любими, но пък дават възможност да се огледаш наоколо, а за компенсация имаше някои наистина чудесни пътеки през последните 4 дни. Така че виждате, в края на краищата всички са доволни.\nРегистрацията бе безупречна - бърза и лесна.\nХраната бе хубава, а маркировката и знаците - перфектни.\nИма само едно нещо, където аз лично виждам възможност за подобрение - упътващите знаци към веломивката, лагера, вечерята и т.н. след финала. Тъй като обикновено бяхме първия отбор, пристигащ в лагера (пред нас бяха само професионалисти, спящи в хотели), нямаше как да следваме общата "диря" и се налагаше сами да се лутаме, което понякога ни отнемаше по 20 минути. Дори когато намирахме някой от организаторите, той не успяваше да ни упъти. Бидейки уморени след карането и търсещи бързо възстановяване, това търсене на съответните места беше доста изнервящо. Не само знаците, но понякога и разстоянията бяха проблем - трябваше да ходим по 10-15 минути в посока. Затова си мисля, че в тази насока има поле за подобрение. :)\nКачеството никога не е евтино, струва ми се... Цената за човек е 650 евро + 175 евро за лагер + 50 евро за връщане до изходната точка + пари за хапване и напитки следобед + транспортни разходи с личния автомобил до старта. Така че би трябвало да предвидите сума около 1000 евро за цялостното участие. Много ли е това? Не, в сравнение с другите състезания цената е коректна и в замяна ще получите някои спомени за цял живот, което, мисля, е безценно.\nМисля, че това приключение е отворено/подходящо за почти всеки планински колоездач. Ако си обикновен любител, търсещ голямо предизвикателство, започвай да тренираш и опитай! Ако си уикенд-състезател, разбира се, пробвай го, за да сравниш нивото си с най-добрите в Европа. Ако си полупрофесионалист, хмм, това ще е едно трудно състезание... Защото, ако не можеш да си осигуриш поддръжка като на професионалистите, ще има разлика между теб и тях, дължаща се просто на различните условия. Преди години тези състезания бяха много забавни, защото човек наистина можеше да премери нивото си с най-добрите. Всеки (включително и те) спеше в лагера, състезаваше се при равни условия, ядеше една и съща храна и т.н. В последните години професионалните колоездачи станаха по-организирани, получиха повече подкрепа и сега не ги виждате в лагера, на общата вечеря и т.н. Така че тази вълшебна част от многоетапните състезания вече е минало и ако искаш да се състезаваш с топ-карачите, най-добре е да инвестираш няколко хиляди евро в екипировка, кемпер и помагачи. Това, разбира се, няма нищо общо конкретно с TransAlp, а просто е обща еволюция в спортното планинско колоездене, може би дори е добро развитие на нещата. Ако искаш да си професионалист, трябва да се раздадеш 100%, не можеш просто да си стоиш по средата, предполагам... ;)\nАко някой има допълнителни въпроси във връзка с TransAlp и евентуално участие в него, знаете как да ме намерите, нали? :)\nThank you for the write up. It was very interesting and useful. Taking part in TransAlps has come closer to my mind.\nВторник 14 Август 2012, 18:36\nПоследна промяна ( Вторник, 14 Август 2012 09:29 )


Свят | Каталунците искат референдум като в Шотландия - Dnevnik.bg\n17:41, 09 ное 14 , 3348\nЦелта на каталунците е да гласуват на окончателен референдум за независимост като шотландците и жителите на Квебек, заяви днес, цитиран от "Франс прес", председателят на каталунското регионално правителство Артур Мас, след като гласува на неофициално допитване за независимостта на Каталуния.\n"Крайната ни цел е да гласуваме на окончателен референдум, по възможност в съгласие с Мадрид. Ще се опитаме да убедим хората в Мадрид след този 9 ноември, че каталунците имат право на референдум с неговите политически последици както шотландците преди няколко седмици и квебекчаните преди няколко години. Защо това да не стане и в Каталуния?", отбеляза Мас.\nНад 40 000 доброволци работят в 1300 бюра за гласуване в испанската автономната област със 7.6 милиона жители. Право на глас имат около 5.5 милиона души, предаде ДПА. На много места участниците в референдума трябваше да чакат на дълги опашки, за да гласуват.\nКъм 13 часа местно време гласа си в допитването са дали 1.14 милиона души, съобщи заместник-председателят на каталунското правителство Жоана Ортега, цитирана от ТАСС.\nУчастниците в допитването отговарят на два въпроса: "Искате ли Каталуния да стане държава?" и "Искате ли таза държава да бъде независима?" - при утвърдителен отговор на първия въпрос.\n19:09, 19 юни 19 / Свят 109\n18:47, 19 юни 19 / Свят 78\n21:28, 19 юни 19 / Спорт 8\ndrake 18:42, 09 ное 14 / Неутрално\nАко Каталуния стане независима държава , Барселона ще е националният и отбор. Съвсем няма да имаме шансове за ...\nprimaxm 18:10, 09 ное 14 / Неутрално\nЗа гражданите винаги е по-добре данъците да остават в общината или най-много в областта. В тази посока трябва ...\nРейтинг: 814 17:47, 09 ное 14 Неутрално\nВъпреки, че живея в Мадрид им пожелавам късмет. Каталуния е много красива област и се различава доста от останалата част на Испания.\nРейтинг: 490 17:58, 09 ное 14 Весело\nЕдинствения епитет, с който мога да определя ново прекрояване на границите в ЕС е "Дивотия".\nРейтинг: 543 18:07, 09 ное 14 Неутрално\nРейтинг: 880 18:09, 09 ное 14 Неутрално\nКаталунците като култура и манталитет са по-близо до французите, отколкото до останалите испанци. Нека сами решат дали искат да бъдат част от Испания или не - в това няма нищо страшно. И няма да промени факта, че са фактическа част от Европейския съюз.\nЗа разлика от българите, които са само формална част от ЕС, без фактически да са в този съюз.\nРейтинг: 436 18:10, 09 ное 14 Неутрално\nЗа гражданите винаги е по-добре данъците да остават в общината или най-много в областта. В тази посока трябва да се работи и съответно "раздробяването" на държавите, като процес на радробяване на властта и паричните потоци е добро за гражданите. В момента в Европа държавата прибира между 40 и 50 % от доходите на гражданите. Те отиват в столицата, като там остават 90 % от тези пари и към общините и местните власти се връщат само 10 %. Тези парични потоци трябва да се обърнат. Само 10 % да отива в държавата, за полиция и армия, всичко останало да остава в общината. Ако общината има право да определя и данъците, ще има конкуренция между общините и значително по-добро обслужване и ефективност. Ясно е, че на този процес се противопоставят големите корпорации и политиците, защото преразпределянето им се услажда.\nРейтинг: 653 18:16, 09 ное 14 Неутрално\nИскам дежурните, да не кажа назначените коментатори по всяка една статия свързана с Русия и Украйна, да почнат да пишат ВЕДНАГА тук и да ми обяснят за каталунския сепаратизъм!!! Как може така да мълчите, другари и другарки!! Аз какво да си мисля сега, като чета този материал? БЕЗ ВАШИТЕ ПЪЛНОЦЕННИ МНЕНИЯ???\nРейтинг: 1732 18:24, 09 ное 14 Неутрално\nНе знам дали не е донякъде успокояващо, че глупостта не е български патент .\nГовори се и може би е така, че икономически тази област била по-силна спрямо средното равнище за страната.\nВъпросите ми към всички кандидат - сепаратисти са следните:\nТе искат ли да бъдат страни членки на ЕС или не?\nАко да, как ще стане тази работа - автоматично или по процедурата и ако искат да е автоматично, на какво основание, с какво са повече или по-различни от другите страни членки.\nС каква валута ще оперират след разделянето, собствена или настоящата? Ако е собствена, ясно, ама ако е настоящата е необходимо съгласие на останалите страни от еврозоната, което също не може да се реши ей така, заради хубавата природа, например .\nЩе се разделят ли и как активите и пасивите на Испания към момента, между двете парчета, след разделянето - референдума не може да реши този въпрос, а да се реши разделяне, без да има поне някаква теза по този и тези въпроси, как хората ще вземат информирано решение?\nОчевидно в момента, както и в други подобни ситуации се предлага на хората ( т.е. на народа), да вземе едно емоционално решение, а после ще му мислим за последствията - това за мен е популизъм в чист вид.\nРейтинг: 3767 18:28, 09 ное 14 Неутрално\n[quote#5:"primaxm"]За гражданите винаги е по-добре данъците да остават в общината или най-много в областта. [/quote]Защо гледате сами приходите къде остават?!А разходите?!За отбрана,за консулства и посолства-тях кой ще ги плаща-пак Испания ли?!\nРейтинг: 3767 18:29, 09 ное 14 Неутрално\n[quote#7:"tsvetko_51"]Очевидно в момента, както и в други подобни ситуации се предлага на хората ( т.е. на народа), да вземе едно емоционално решение, а после ще му мислим за последствията - това за мен е популизъм в чист вид. [/quote]Мдааа.\nРейтинг: 221 18:33, 09 ное 14 Неутрално\nЗащо толкова се дърпат испанците, нали уж са в обединена Европа и всички са "едно семейство". Какво значение (за европейщината особено, защото гледам и родните еврохолици са против) има дали в тая обединена Европа ще има една голема държава като Испания или 3-4 по-малки?\nА и те ще продължат да цицат от Каталуния, но вече по европейска линия.\nРейтинг: 4807 18:41, 09 ное 14 Неутрално\nПожелавам успех на каталунците !\nРейтинг: 760 18:42, 09 ное 14 Неутрално\nАко Каталуния стане независима държава , Барселона ще е националният и отбор. Съвсем няма да имаме шансове за класиране на каквото и да е първенство. И после Фландрия. И после Корсика, е с Корсика може да се справим на футбол долу-горе. Ако Северната Лига раздели Италия ще има Северна и Южна част , там съвсем ще окапем. И ако Косово играе в квалификациите, тогава пак ще ни е трудно. Ето причините за неуспехите на българския футбол: виновно е международното положение.\nРейтинг: 381 19:22, 09 ное 14 Неутрално\ndrake, колко каталунци играят в Барса? Нито един.\nА този референдум е пълна дивотия. Като се отделят какво?\nРейтинг: 381 19:24, 09 ное 14 Неутрално\nАко Каталуния стане независима държава, това ще е краят на Барселона като велик отбор, единственият им шанс ще бъде ако се включат в първенството на Франция, подобно на Монако, т.к. ще бъдат изключени от испанското това неколкократно беше потвърдено от Испанската федерация.\nНяма как да изградиш конкурентноспособен отбор и да привлечеш световни имена, ако се състезаваш с Тарагона и Андора...\nРейтинг: 1413 19:24, 09 ное 14 Любопитно\nНещо ги надценяваш каталунците. Като преподавател в Мадрид работя и преподавам на хора от цяла Испания и мога да ти кажа, че каталунците изобщо не се отличават по манталитет от другите. Да не говорим, че повечето, които казват, че са каталунци се оказва, че в повечето случаи са с майка от Галисия или Андалусия и с баща от Естремадура или друг по-беден регион на Испания, но иначе се водят каталунци. И какъв по-различен манталитет могат да имат тези хора?!\nА, по темата, отделянето на Каталуня ще бъде много лош прецедент и може да доведе до домино ефект и разпадането на Испания на малки държавици като в средновековна феодална Европа. Сега живеем във века на глобализацията, а не във века на феодализацията на Европа.\nРейтинг: 381 19:33, 09 ное 14 Любопитно\n[quote#6:"tsekata"]да почнат да пишат ВЕДНАГА тук и да ми обяснят за каталунския сепаратизъм!!! [/quote]\nКакто виждаш в каталунския сепаратизъм не присъстват руски танкове и спецчасти, референдумът не се провежда под дулата на калашници, а се набляга на диалог между страните и дори и да се стигне до раздяла тя няма да е след война и превръщането на два родствени/близки/братски народа в кръвни врагове. Защото в Украйна дори хора от едно семейство вече са се хванали гуша за гуша, там е трагедията...\nРейтинг: 760 19:54, 09 ное 14 Неутрално\nДо коментар [#13] от "dimid":\nТова се казва хумор. Погледни текста. Все ми е тази дали каталунците ще се отделят. Или баските. Според мен испанците сами си вкараха автогол защото преди години промениха конституцията си. Но и те са като нас. Да си го изкарват на Франко и Кареро Бланко ( то на него баските са му показали що е здрав тероризъм).\nРейтинг: 635 19:55, 09 ное 14 Неутрално\nАз призовавам, хора които хал хабер си нямат от нещата да не дращат по форумите, моля.\nНай-смислените неща са коментарите 4 и 5 и донякъде 15 другото са пълнеж.\nАз също живея в Каталуня, но даже не си и помислям да се изказвам така сериозно.\nРейтинг: 760 19:56, 09 ное 14 Неутрално\nСъгласен съм. Но тези неща се виждат в бъдещето. Испанската федерация се горещи в тон с общия патриотизъм. Но когато заговорят парите и рекламодателите поискат Ел Класико, може и да се променят.\nРейтинг: 824 20:03, 09 ное 14 Неутрално\nКареро Бланко ли бяха вдигнали във въздуха. И цялата му охрана не е могла да му помогне.\nа при Франко има и друго обяснение - Каталуния е била центъра на републиканците като промишлен район.\nцентърът на Франко е била Галисия, доколкото си спомням.\nРейтинг: 435 20:19, 09 ное 14 Неутрално\n"Да не говорим, че повечето, които казват, че са каталунци се оказва, че в повечето случаи са с майка от Галисия или Андалусия и с баща от Естремадура или друг по-беден регион на Испания, но иначе се водят каталунци. "\nЕстествено! Просто много малко каталунци по майка и баща учат извън Каталуня. Щом преподаваш в испански университет, не е възможно да не знаеш нивото (високо) най-вече на четирите барселонски държавни университета.\nРейтинг: 435 20:23, 09 ное 14 Неутрално\nИ по темата: наистина едно отделяне би било лош прецедент. Както коментирах под друга статия тук, не по-добро е и противопоставянето на каталунския и испанския национализъм, един от друг по-трагикомични.\nРейтинг: 435 20:26, 09 ное 14 Любопитно\nЩом живееш там, вероятно имаш право да гласуваш. Ако не е неделикатен въпрос, възползва ли се от това си право?\nРейтинг: 635 20:38, 09 ное 14 Неутрално\nНяма проблем да отговоря живея тук по-амлко от година, и затова нямам право да гласувам. Такива са правилата.\nРейтинг: 476 20:39, 09 ное 14 Любопитно\n[quote#7:"tsvetko_51"]С каква валута ще оперират след разделянето, собствена или настоящата? Ако е собствена, ясно, ама ако е настоящата е необходимо съгласие на останалите страни от еврозоната, което също не може да се реши ей така, заради хубавата природа, например. [/quote]\nНе че няма резон във въпросите ти, но само да отбележа, че Черна гора и Косово използват еврото без каквото и да е съгласие от Брюксел...\nРейтинг: 435 20:51, 09 ное 14 Неутрално\nГледам, че в 23 часа ще обявят приблизителния брой на гласувалите. До 18 часа са били "само" около 2 милиона.\nНай-интересно обаче си остава КАК са гласували.\nРейтинг: 760 20:51, 09 ное 14 Неутрално\nНе съм добре запознат с испанската история , но доколкото си спомням бяха го вдигнали във въздуха и то така ,че бронираният му автомобил е бил качен на четвъртия или петия етаж на една сграда.Може да се учили от българските комунисти и атентата в Св. Неделя. Защото ИРА бяха превели книга на Митка Гръбчева, известна терористка, за тактиката на градския тероризъм.\nРейтинг: 476 20:54, 09 ное 14 Любопитно\n[quote#24:"plamenss"]Няма проблем да отговоря живея тук по-амлко от година, и затова нямам право да гласувам. Такива са правилата. [/quote]\nТова е малко изненадващо. Според европейското законодателството, граждани на ЕС могат да гласуват навсякъде на територията му на всички избори, които са на поднационално ниво, т.е. на местни и регионални такива, но не и на национални. Затова и европейските граждани можеха да гласуват на шотландския референдум, ако ще и да са се заселили там едва 2 седмици по-рано. Ако каталонските власти ограничават това право, то това е с разрез с европейското законодателство. Впрочем, цялото нещо май е и в разрез и с испанското такова...\nРейтинг: 824 21:24, 09 ное 14 Неутрално\nне, баските са били. вдигнали са колата на покрива на 5 етажна сграда и после пада на терасата на втория етаж от другата страна, има видео в тубата, испанците пишат, че бил първия испански астронат ии пзрвата енгри бърд\nРейтинг: 651 21:43, 09 ное 14 Неутрално\nАз не живея в Мадрид, но не виждам RAZON в този референдум. Просто защото Каталуния е част от Испания. Ами ако след нея и Галиция поиска отделяне от Испания? Или Паис Баско? Или Навара? Или Андалусия? какво става с Испания? Съдбата на Испания следва да се определя от всички испанци, а не само от една част от испанците(в случая каталунците).\nДруг е въпросът, че на самия Артуро Мас не му е чист косъма. Все пак той е пряк наследник на стария шеф на Женералитат Катала Пужол, който се оказа шампион по корупция. Има сериозни съмнения, че и той доста се е "пооблажил" от властта. Едно отделяне от Испания би му осигурило недосегаемост. Защо Мас не повдигна въпроса за промяна на Конституцията в посока на трансформиране на автономиите на федерален принцип? Така както е в Германия. И вместо да подстрекава каталунци, да сондира настроения и подкрепа в автономии Паис Баско, Галиция и т.н. в полза на едно федерално преустройство на Испания?... Ако повечето автономии заемат позиции за федерално преустройство, при наличие на една от основните партии(PSOE), която също го подкрепя - ето това е една реалнa позитивна перспектива вместо авантюристичния сепаратизъм.\nРейтинг: 2165 22:11, 09 ное 14 Неутрално\nТова е пълна глупуст!\n1. По Конституция нямат право да правят такъв референдум без съгласието на останалата част на Испания. Трябва цяла Испания да гласува за промяна на Конституцията и чак тогава могат да правят референдум. Затова и този цирк сега не е референдум а "допитване" без да е ясно кой и как има право да гласува. Няма никакъв контрол от официални органи, защото това не е официално гласуване - всеки може да си гласува колкото пъти иска ... въобще цирк!\n2. Каталуня получава повече пари от правителството отколкото плаща като данъци! Така че теоретично ако се отделят ще им рухне бюджета.\n3. Много бизнеси ясно са заявили че ако Каталуня се отдели те ще се преместят в истинската Испания.\n4. При едно напускане, напускат и ЕС, което е друг голям източник за пари за тях.\n5. Въобще не приличат на Французите. Аз имам приятели Французи - говорят за Каталанците като за цигани. Франция е последната държава която ще им помогне!\n6. Няма да могат да си направят футболна лига.\n7. Това са кьор фишеци на локални политици, които помпат местен национализъм за да им е по лесно да печелят избори.\nРейтинг: 476 22:25, 09 ное 14 Любопитно\n[quote#30:"Анализатор - ДЕМОКРАЦИЯТА Е КАЧЕСТВО НА ИЗБОРА!"]Ами ако след нея и Галиция поиска отделяне от Испания? Или Паис Баско? Или Навара? Или Андалусия? какво става с Испания? [/quote]\nЗа разлика от Галисия, Каталония и Страната на баските, в Андалусия основният етнос са испанците. Като цяло етническите испанци доминират поне в 12 от 17-те региона на Испания, та държавата им би оцеляла някакси при хипотетично отделяне на галисийците, каталонците и баските...\nВпрочем, цялата работа с този референдум не е за това Каталония да стане независима сега (щото знаят, че в обозримо бъдеще това е трудно постижимо), а просто да покажат на Испания, а и на целия свят, че те са отделен народ.\nРейтинг: 1422 22:39, 09 ное 14 Неутрално\n[quote#12:"drake"]Ако Каталуния стане независима държава , Барселона ще е националният и отбор. [/quote]\nтака така с етническите каталунци Неймар, Меси и да не продължавам баш така ще да е\nРейтинг: 1911 22:56, 09 ное 14 Неутрално\nАз вярвам, че в Каталуня живеят поне 51 % разумни хора, които имат глави на раменете. Изключвам онази малка част крайни радикали и националисти, както и неопределилите се гласоподаватели. Тези призиви за независимост не са от вчера и онзи ден. Но интересното е, че никой от тръбачите, агитиращи каталунския народ за независимост, не обясняват какво ще стане после, какви ще бъдат загубите. Само повтарят като латерна "независимост, независимост, независимост". Това следва да покаже, че самите водачи на бунта не знаят накъде ще тръгнат после. Затова съм убеден, че каталунците ще проявят разум и ще гласуват с "не".\nРейтинг: 221 23:25, 09 ное 14 Неутрално\nМирише ми на санкции...\nРейтинг: 443 23:26, 09 ное 14 Неутрално\nТъкмо мислех да напиша същото - повече от половината каталунци са с произход южна Испания\n[quote#15:"andreas_hofer"]Да не говорим, че повечето, които казват, че са каталунци се оказва, че в повечето случаи са с майка от Галисия или Андалусия и с баща от Естремадура или друг по-беден регион на Испания, но иначе се водят каталунци.[/quote]\nРейтинг: 651 23:51, 09 ное 14 Неутрално\n[quote#32:"philologist"]Впрочем, цялата работа с този референдум не е за това Каталония да стане независима сега (щото знаят, че в обозримо бъдеще това е трудно постижимо), а просто да покажат на Испания, а и на целия свят, че те са отделен народ.[/quote]\nНищо подобно! В Каталуния е такъв тюрлю гювеч. Виж в Паис Баско са далеч по-запазени като етнос, но не вдигат толкова шум.\nРейтинг: 476 01:10, 10 ное 14 Любопитно\n[quote#37:"Анализатор - ДЕМОКРАЦИЯТА Е КАЧЕСТВО НА ИЗБОРА!"]Нищо подобно! В Каталуния е такъв тюрлю гювеч.[/quote]\nМоже би имаш предвид Барселона...\nРейтинг: 880 01:14, 10 ное 14 Неутрално\n"Като преподавател в Мадрид работя и преподавам на хора от цяла Испания и мога да ти кажа, че каталунците изобщо не се отличават по манталитет от другите."\nЧакай бе, ти нали преди няколко месеца разправяше, че живееш в Канада?!\nandreas_hofer: “...Много добър мач! Отново сме на финал! Невероятна игра и на двамата вратари, но канадският вратар Прайс за мен е герой на мача. Вече остава да бием и шведите. Имаме да им го връщаме от Лилехамер 1994.\nGO CANADA GO!!!...”\nСега виждам, че вече си се преместил в Мадрид. Та дори си почнал да преподаваш там.\nАз, ако се поразровя малко из архива на “Дневник”, вероятно ще открия и други твои резиденции по света. Как я постигаш тая мобилност?\nРейтинг: 517 01:21, 10 ное 14 Неутрално\n[quote#12:"drake"]И после Корсика, е с Корсика може да се справим на футбол долу-горе.[/quote]\nНе можем да се справим с Корсика на футбол, приятел. И те ни биха с 0:1 без дори да са държава: http://www.youtube.com/watch?v=iz7cQk8KsR4\nРейтинг: 381 03:04, 10 ное 14 Неутрално\nДа Франко е галисиец,но най-голяма подкрепа има в областта Castilla y León и досега.По време на Гражданската война 1936-1939 Бургос е седалище на Junta de Defensa Nacional.\nВ Бургос е седалище на първото франкистко правителство 1938-1939-преди да е завършила Гражданската война. В това правителство Франко съвместява две длъжности:Jefe del Estado и Presidente del Gobierno.\nРейтинг: 443 07:29, 10 ное 14 Неутрално\nКаталуния всъщност идва от Готланд. Поиспанчило се е през вековете. Готски племена. Такива е имало и на наша територия със столица Нове. Но това е било доста назад във времето. Все едно Тракия да иска да се цепи, защото са траки например. Македония няма да коментирам, че има много за писане, а няма време. Каталунците са изпуснали историческия момент за своята глупост - Коминтернът не се е сетил да ги отцепи навремето. Македонската върхушка изпра (и натрупа) много пари от мегаломански паметници. Офцете кълват на национализъм навсякъде по света. Та и в Каталуния най-вероятно става въпрос за пари и финансовите далавери, които описа един колега по-горе. За пари и Каракачанов стана македонец.\nРейтинг: 1259 08:42, 10 ное 14 Неутрално\nДа го направят както си искат,да си отземат.\nНе мисля,че ще мине.\nРейтинг: 800 09:38, 10 ное 14 Разстроено\nОтцепването на Каталуния е въпрос на време. Разпада на ЕС също. Единственото на което можем да се надяваме е да стане по мирен начин.\nРейтинг: 651 10:06, 10 ное 14 Неутрално\n"Отцепването на Каталуния е въпрос на време. Разпада на ЕС също."\nХе-хеее! Та това е съкровената мечта на Путин!...\nРейтинг: 490 10:40, 10 ное 14 Весело\nТрябва да се наложат още санкции на Русия заради Каталуния и ако може да се бомбардира Донецк с касетъчни бомби.\nАааа, сепаратисти. Ще им се незнае! Ще ми се самоопределят те, ще искат независимост... ама това да не ви е демокрация бе?!\nРейтинг: 681 12:07, 10 ное 14 Весело\nИ на края какъв е резултата? 80% да, от участвали 40% от имащите право на глас...и то на референдум, който е противоконституционен.\nРейтинг: 1413 13:58, 10 ное 14 Весело\nРазрови се и ще намериш много инфо. Аз съм глобален кадър, с български и канадски паспорт, завършил в Канада, преподавал като гост-лектор в Австрия (Инсбрукски университет), а сега преподавам в Мадрид. Но, мисля, че темата е Каталуня, а не къде преподавам.\nРейтинг: 760 14:34, 10 ное 14 Неутрално\nДо коментар [#40] от "buddy":\nДобре де, не тъжи. Ако и Корсика ни бие, тогава ще чакаме и тя да се разцепи на Северна и Южна Корсика и ще се молим да бием по-слабата от двете. И това при условие, че Николай Михайлов е контузен.


GowithOh Studio Dulac - НАЙ-НИСКИ ЦЕНИ от agoda.com\n15-ти Айфел Тауър - Порт де Версай, Париж, Франция - Много добро местоположение - вижте на картата\nПовече за GowithOh Studio Dulac\nGowithOh Studio Dulac е предпочитан както от пътуващите по работа така и от туристите заради качествения и удобен престой, който предлага квартал разглеждане на забележителности, ресторанти, пазаруване на Париж. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nGowithOh Studio Dulac също така предлага много съоръжения за обогатяване на Вашия престой в Париж. Най-важните съоръженията на хотела са безплатен WiFi достъп във всички стаи.\nВсички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Каквито и да са поводите за Вашето пътуване,GowithOh Studio Dulac е най-доброто място за престой, което можете да изберете в Париж.


10 идеи за барбекю на двора - Comfort.bg\nНачало › Интересно › Полезно и интересно › 10 идеи за барбекю на двора\n10 идеи за барбекю на двора\nПрез лятото всички, които разполагат с двор и градина, предпочитат да прекарват свободното си време там. Разбира се, човек не може да живее само от чист въздух и слънчева светлина и в един момент огладнява. Храната, приготвена на огън, е една от най-вкусните, а готвенето на открито е истинско забавление. Ако все още нямате външна зона за готвене с барбекю, сега е моментът да си направите. Ето и няколко идеи.\nБарбекю с бар\nДа наблюдавате целия процес по приготвянето на храната и да комуникирате с готвача си е част от удоволствието. В този случай барбекюто е оформено като разкошен П-образен каменен бар, в едната част на който са поставени високи столове и плотът може дори да се използва като маса за хранене.\nМного от външните кухненски зони са изградени от дървесина и камък, но модерният стил изисква по-лъскави материали, като неръждаема стомана например. Това барбекю е вградено в бар с плот от неръждаема стомана и като допълнителна функционалност са добавени два метални бар стола.\nДобавете работен плот\nНезависимо дали ще инсталирате вградена мивка или просто допълнителен плот, това ще превърне обикновеното барбекю във външна кухня. Осигурете си достатъчно голям работен плот и няколко шкафа за съхранение на прибори и съдове, за да улесните работата си и да не тичате до вътрешната кухня всеки път, щом нещо ви потрябва.\nОсигурете си сянка\nСвободностоящият слънчев чадър е доста по-практичен от този с фиксирана позиция, защото може да го местите там, където ви е необходим, например до барбекюто, докато готвите, и след това до масата за хранене.\nПозиционирайте барбекюто далеч от къщата\nПозиционирайте барбекюто и масата за хранене далеч от къщата. Това може да е леко неудобно, но пък ще придаде романтично очарование на цялото преживяване. Възползвайте се от място със специална атмосфера в отдалечено кътче от градината или такова с хубава гледка.\nОбмислете поставянето на покрив или навес, който ще предпази барбекюто ви, в случай че завали, и няма да провали обяда или вечерята ви. Покривът трябва да е на достатъчно голямо разстояние от барбекюто, за да се елиминира възможността от запалване.\nГответе в лагерен стил\nАко си падате по къмпинги и лагерни огньове, е най-добре да забравите за барбекюто и да си изградите огнище със скара, подходящо за приготвяне на храна.\nАко барбекюто ви се намира близо до вътрешната кухня, сигурно ще ви е доста удобно да си изградите подобен сервизен прозорец, през който да ви подават разни неща, и който освен това може да се използва и като бар.\nПомислете за малък хладилник\nАко често използвате външната кухня, няма да е лошо да добавите малък хладилник, в който да държите свежите продукти.\nАко дворът ви е малък, изберете мебели, които не заемат много пространство. Тясна и дълга маса с пейки е идеалният вариант. Тя не заема много място, но пък за сметка на това събира много хора.\nбарбекю, барбекю на двора, идеи за двора


Жители на „Лозенец” сигнализираха за умишлено отровени дървета в квартала - Труд\nВторник 19.01.21 / 17:13\nВторник / 19.01.2021 / 17:13\nЖители на столичния квартал „Лозенец” сигнализираха институциите, че дървета се унищожават умишлено в зеленото пространство между улиците „Цветна градина” и „Вежен”. Те се притесняват, че на мястото ще се издигне поредната висока сграда.\nЖителите на „Лозенец” сигнализирали местното районно управление, които пък уведомили РИОСВ, информира БТВ. Резултатите от проверката каква точно е излятата течност ще станат ясни по-късно днес.\nДали това място се подготвя за строеж на нова сграда – все още не е ясно. Според жителите на квартала то е неправомерно реституирано, но след водени дела парцелът се води за озеленяване, а не за застрояване.


Броят на случаите на COVID-19 в Швейцария нарасна с 88 - EU - Novini.bg\nБроят на установените случаи на заразяване с коронавирус в Швейцария нарасна през изминалото денонощие с 88. Регистрираните заразени в страната вече са 32 586, показват публикуваните днес данни на швейцарското Федерално управление по здравеопазването, цитирано от ТАСС.\nБроят на смъртните случаи остава 1686. През последното денонощие няма нови починали с коронавирусна инфекция.\nРазпространението на вируса в Швейцария се забави чувствително от началото на април, когато се съобщаваше за по над 1000 заразени на ден. В края на юни обаче темповете отново се засилиха.\nСпоред швейцарски експерти причината за увеличилия се брой на заразените е смекчаването на ограничителните мерки заради коронавируас.\nЗаради повишаването на броя на новите случаи швейцарското правителство въведе от 6 юли задължително носене на маска в обществения транспорт.\nОсвен това всички пътници, пристигащи от страни и региони с висока степен на разпространение на коронавируса, се поставят под 10-дневна карантина. Това се отнася по-конкретно за Русия, Беларус, Бразилия, САЩ и Швеция.\nВ Швейцария първите карантинни мерки във връзка с коронавируса бяха въведени на 28 февруари.\nОт 27 април властите започнаха поетапно да отменят ограниченията. На 22 юни започна четвъртият етап на отслабване на противоепидемичните мерки: животът практически се върна в обичайното си русло.\nВъпреки това се изисква да се спазва физическа дистанция от един метър и половина, забранени са събитията с масов характер с над 1000 участници, а на местата с голямо струпване на хора са в сила повишени санитарни изисквания.


ДесиСлава обърна глобуса наопаки: Милано е столицата на Италия\nФолк певицата ДесиСлава и колегата й Азис цъфнаха с нови географски открития, узна HotArena.\nЗа пореден път бе потвърдено от ДесиСлава и Азис, че представителите на лекия жанр не изпъкват с богата обща култура. Те буквално пренаредиха земното къбо и столиците. Вестник „Галерия“ публикува факти от кадри с тяхно участие отпреди 11 години, по време на участието им във „ВИП Брадър 2“, на които, водени от скуката в Къщата, двамата си провеждат импровизирана викторина за столиците по света.\nПърви започва Азис, който пита дружката си коя е столицата на Чили. Отговор така и не получава, защото Десислава не знае, но го контрира с въпрос върху коя планинска верига е разположена тази страна. Изненадващо певицата показва значителни знания, че това са Андите.\nОттук обаче започва мъката и за двамата изпълнители. Според Азис столицата на Канада е Калгари, а не Отава. Все пак е похвално, че въобще знае, че Калгари се намира в Канада. За фолк идолите по-трудни се оказват държавите в Европа и тук буквално разменят териториални граници.\nДеси смята, че Хелзинки е столица не на Финландия, а на Швейцария. Азис се окзва, че също не знае, предполагайки, че всъщност верният отговор е Женева. Никой от двамата не се сеща за Берн, така че в крайна сметка се съгласяват, че Хелзинки наистина си е в Швейцария.\nНе Амстердам, а Хага, е столицата на Холандия. Според Десислава Милано е столица на Италия. Тук тогавашното гадже на Азис – Ники Китаеца ги поправя, че Рим е столицата на Италия, но Азис му казва, че е по-добре да не се обажда, за да не се излага с кофти познания пред цяла България.\nПоследната култова изцепка е на Азис, след което викторината приключва. Той заявява, че столицата на Австралия е Манчестър, но Деси го поправя, че всъщност е Манхатън.\nМими Иванова към племенницата си ДесиСлава: Стегни..\nДесиСлава получи градивна критики и похвали от колежката си и леля Мими Иванова, разбра HotArena.Малко..\nДесиСлава с рекордни приходи от 20 бона за седмица,..\nРекордни приходи от 15 000 до 20 000 лева, седмично генерира фолкпевицата ДесиСлава, научи..\nAzis i Desi napravete edin duet !\nА, вие от Хотарена знаете ли коя е столицата на Чили? Да ви имам "светските" новини... Постоянно обиждате известните хора, а дори не си давате сметка, че някои от тях са постигнали много повече от вас - евтини драскачи. Интересно ми е дали вашата любимка Николета е по - запозната с географията?! Тя не може да състави едно правилно изречение, какво остава за обща култура.\nТова е било отдавна... Сега и двамата са израснали и много по-умни.\nКакво пък толкова.... поне са забавни


Дуа Липа vs Бетовен и Моцарт в обучението по музика\nПреподаването на музика в университета в Оксфорд скоро може да е по-малко свързано с писането на ноти и дирижирането на оркестри и повече с това кои артисти са изразили недоволство от факта, че бившият президент на САЩ Доналд Тръмп е използвал произведенията им без разрешение.\nИли поне така изглежда от реформата, която предлагат професорите в един от най-престижните научни центрове в света, коментират в редакцията на британския вестник The Telegraph. Един от най-престижните университети в Обединеното кралство планира да преработи музикалните си курсове за студенти, за да ги изчисти от елементите на "колониализма" и "върховенството на бялата раса", съобщава изданието, позовавайки се на вътрешни документи. Предполагаемите проблемни части на учебната програма включват изучаване на партитури, описани като "представителни за колониалната система".\nПрез историята са измислени много начини за записване на музика. Но системата, разработена в Европа през XVII и XVIII, поставя основата за най-използваната форма днес. Съществуват и алтернативи, специфични за определени инструменти и жанрове. Реформистите в Оксфорд вярват, че преподаването по старата система, вкоренена в колониалното минало, е "шамар в лицето" за някои ученици, според вестника. За проблемни се считат и умения като използване на музикални инструменти с клавиши или дирижиране на оркестри. Предложената промяна би извадила изучаването на тези умения извън учебния план, тъй като репертоарът, използван в процеса, "структурно центрира бялата европейска музика", което представлява "за цветнокожите студенти огромно оскърбление".\nНастоящият класически репертоар е критикуван заради фокуса върху "бялата европейска музика от робския период", така че вероятно произведенията на Моцарт и Бетовен ще имат ограничено място в преосмислената "деколонизирана" учебна програма. Вместо това в нея може да бъдат включени нови теми, насочени към музикалното разнообразие. Или според друго предложение, студентите може да бъдат обучавани за събития, свързани с поп културата – като например мащабния онлайн концерт на актуалната британска изпълнителка от косовски произход Дуа Липа (на снимката).\nОбсъжданата промяна има за цел да отговори на опасенията, които излязоха на преден план след протестите на Black Lives Matter миналото лято. Оксфордският университет вече е предприел някои стъпки, за да се дистанцира от колониалното минало, като се съгласи да премахне статуя на бизнесмена Сесил Роудс от кампуса на колежа Ориел. Диамантеният магнат от викторианската епоха и министър-председателят на Капската колония беше наречен "баща на апартейда" в Южна Африка заради своите империалистически вярвания и политики.\nОчаква се съдбата на статуята да бъде решена тази пролет.


Бомба в Lupa.bg: Ето кой е издействал визата на Божков в Дубай - Lupa BG\n12:36 - 02 Юни 2020\nРуско-грузински милиардер от гръцки произход стои зад визата на Васил Божков в Дубай, с която той има всички права, каквито и всеки гражданин на Обединените арабски емирства. Става въпрос за бившия депутат в руската Държавна Дума Иван Савидис, който стана президент на ФК ПАОК в Солун и който е един от първите крупни инвеститори в Кърджалийско.\nРазкритието дойде от разследващи, цитирани от "Родопи24", които са стигнали до информация за дългогодишна дружба между двамата.\nПо информация на Lupa.bg през 2012 г., когато се запознали с българския хазартен беглец, Божков е помогнал на Савидис за плана да купи 30 декара край село Подково, с идеята през 2015 г. да започне изграждането на огромна тютюнева фабрика с внушителен потенциал за износ на цигари за Близкия Изток.\nТогава соченият за близък до руския президент Владимир Путин станал добър приятел с Божков и двамата започнали да си ходят на гости с частните самолети. Твърди се, че Савидис имал дебели връзки с Дубай, където самият бил с виза с постоянно право на пребиваване и така набързо уредил и Божков, без да се налага българският олигарх да прави сериозни инвестиции в недвижими имоти, както се твърдеше доскоро.\nИван Савидис ходи на мачове с пищов на кръста\nДругата сфера, по която Савидис и Божков имат допирни точки, е футболът. Руският милиардер купува пакета акции на солунския ФК ПАОК и в течение само на няколко години изплаща на Атина всички негови дългове. Сцените с акциите на ПФК Левски Божков пък лично консултирал със Савидис, разкриват запознати със схемите на двамата. А пък връзката там била осъществена с дългогодишния партньор на българина Сократис Кокалис, който пък държеше ФК Олимпиакос.


Класна стая под звездите\nУченици от СУ "Вичо Грънчаров" се представиха достойно на 16-тото издание на Астро Парти "Байкал" 2020. Ваня Рускова, учител по физика и астрономия и учениците Габриел Савов, Ивайло Ленов, Християна Василева и Мариела Стоянова с голям интерес участваха във всички теоретични лекции и практически дейности на"Астро Работилница": как да направим с подръчни средства звездна карта, квадрант, очила за спекър на светлината, съзвездия и други. Късно вечерта се включиха онлайн в "Класна стая под звездите"и наблюдаваха звезди чрез телескопите на частна обсерватория "Ирида", разположени на територията на НАО "Рожен". Чрез видеовръзка наблюдаваха в реално време изстрелването на ракетата Falcon 9 на НАСА и SpaceX по време на конференцията.\nПроявата е организирана от Министерство на образованието и науката, Национален дворец на децата, Община Долна Митрополия и Общински център за извънучилищни дейности и занимания по интереси - с. Байкал, с подкрепата и съдействието на Регионално управление на образованието - Плевен и Общински център за извънучилищни дейности и занимания по интереси - Байкал е Включена в Националният календар за изяви по интереси на децата и учениците на МОН за учебната 2019/2020 г. Тази година дейностите се проведоха онлайн. Инициативата се провежда традиционно от 2005 г., като право на участие ученици на възраст от 12 до 18 години и 1 учител по физика и астрономия от цялата страна. Учениците трябва да имат изявен интерес към физиката и астрономията или да са участници в астрономически клубове.\nСпециални благодарности на Иво Джокин и на целия екип лектори! За нас беше чест и удоволствие!\nСУ "Вичо Грънчаров" организира онлайн състезание "Силата на Знанието" за ученици от V до VI клас в областта на обществените и природните науки.\nЗа коректно провеждане на състезанието ще работи ЖУРИ в състав:\nПредседател, г-жа Ваня Рускова-учител по физика и астрономия;\nЧленове: 1. г- жа Василка Стоянова- учител по Химия и ООС;\n2. г-жа Евдокия Карагеоргиева-учител по история и география;


Моментът на зачеването - Страница 3 - Бременност и майчинство - Порталът към съзнателен живот\nИма жени и с повече неуспешни бременности, които по-късно си имат деца. Може просто сега да не е момента, а по-късно\nВ хороскопа на човека наистина могат да бъдат намерени индикации за трудно зачеване, бременност или проблеми с децата. Понякога в хороскопа на единия такива няма, но при налагането на картите на партньорите (синастрия), се вижда как двамата трудно могат да имат деца. Но, разбира се, хороскопът дава само общи положения,които могат да бъдат отработени на психично ниво, без да се проявяват на физично, тоест, ако двамата повдигнат съзнанието си с чист живот, стремеж към висш идеал и хармония, комбинацията, която иначе би се изявила като трудно забременяване, при тях ще бъде осъзната и отработена психически. Трудното забременяване при двамата се проявява на психично ниво като трудно зачеване на общи идеи, на търкане между характерите им и дисхармония.\nОсвен това,на мен една ясновидка ми беше казала, чеако и двамата партньори са фини и духовни хора, трудно се проявява, материализира дете между тях, и за да се получи зачеване трябва да отидат на планина! Ако планината е външно условие за такива хора, то издигането на качеството на вибрацият им е отиването във вътрешната планина! По-горе има много добри постинги как да стане това!\nИ аз мисля, че едно дете трябва да се зачене в планината. Не знам защо - просто така го чувствам. Винаги когато отида в планината се чувствам вътрешно пречистена и заредена с енергия.\nДобавено Декември 22, 2006\nИ най-важното освен всички усилия, никога да не забравяме Молитвата!\nМного хубава тема има тук. Поздравления!\nПрочетох всички постове, четох, четох, четох за пости, за пози, за форми, за формули, за поведение, за молитви, за външни условия, дори за карати злато.\nИ ми дойде наум нещо, което ми се ще да споделя с вас:\n" 1. Да говоря всички езици човешки и дори ангелски, щом любов нямам, ще бъда мед, що звъни или кимвал, що звека.\n2. Да имам пророчески дар и да зная всички тайни, да имам пълно знание за всички неща и такава силна вяра, че и планини да преместям, щом любов нямам, нищо не съм.\n3. И да раздам всичкия си имот, да предам тялото си на изгаряне, щом любов нямам, нищо ме не ползва.\n4. Любовта е дълготърпелива, пълна с благост, любовта не завижда, любовта не се превъзнася, не се гордее,\n5. не безчинства, не дири своето, не се сърди, зло не мисли,\n6. на неправда се не радва, а се радва на истина,\n9. Защото донейде знаем и донейде пророчествуваме,\n10. но кога дойде съвършеното знание, тогава това донейде ще изчезне.\n11. Когато бях младенец, като младенец говорех, като младенец мислех и като младенец разсъждавах, а като станах мъж, оставих младенческото.\n12. Сега виждаме смътно, като през огледало, а тогава - лице в лице, сега зная донейде, а тогава ще позная, както и бидох познат.\n13. А сега остават тия три: Вяра, Надежда, Любов, но по - голяма от тях е Любовта. "\nПослание на Св. Ап. Павел до Коринтяни\nВ момента на зачеването никакви предварителни знания, никакви нагласи, никакви външни условия не са важни, нищо, освен едно: Между двамата да стои Любовта, тази, която кара човек да забрави за външния свят и за себе си.\n" Там, където са двама в Мое име, там Съм и Аз"\nА където е Синът Божи, там се раждат и ангелчета.\nОбичайте се истински и имайте много деца!\nА на чочка ще кажа, че имам една роднина, която имаше 13 спонтанни аборта между първото си дете и второто, но не се отказа да има и друго дете, искаше го с цялото си същество, то е прекрасно и добро момче, вече е войник и се нарича Павел. Да е жив и здрав!\nДобавено Декември 24, 2006\nВсички сме прави, защото знанията без любов са сухи и пагубни, но любовта без знания също се превръща в обикновена похот съвсем не след дълго. То е като мъжа и жената, ин и ян.\nА правенето на деца си е жертва, ако човек има духовни стремежи. Една оправдана жертва, ако детето ще расте в атмосфера на мир и духовна светлина!\nОтглеждането на дете изисква пари, време, грижа. За повечето хора това е нормално - те просто следеват програми безсъзнателно и се подчиняват на течението на жизнения поток. Някои жертват този живот, за да се посветят изцяло на духовнно придвижване. И тук границата между истинския стремеж и бягството е тънка.\nЗа повечето от нас, и за мен включително, децата са благословия и нормална част от живота.\nНека през новата 2007-ма година Господ дава на всички обичащи се двойки чудесни, здрави физически и духовно деца! Да бъде волята му за всички търсещи, които са избрали семейния живот като част от търсенето си! АУМ\nМигът на зачеването е ... магия, то е нещо земно и в същото време неземно. Един миг, искаме или не, свързването на дух и материя, на женско и мъжка, става реално. Ние ли избираме момента, или биваме избрани за дедин момент? Само едно знам - когато силно искаш нещо, то става, дори да минат много мигове, докато се осъществи. Когато му дойде времето.\nДобавено Декември 24, 2006 (edited)\nРедактирано Декември 24, 2006 от Валентин Петров\nпоздравления за темата интересна е...и аз съм чела и съм съгласна че детето се възпитава още докато е в коремчето на майката....и е мнго важно какво се случва с нея,около нея,с хората свързани с нея...\nедно зная със сигурност-човек решили да има дете трябва да съзнава колко голяма отговорност поема(ако иска да възпита и отгледа наистина ДОБЪР човек)-една изпълваща с щастие,нежност и любов отговорност,но и с много грижи!\nмога да пожелая на всички,които имат дечица и които за напред ще имат да се радват всеки миг на "богатството" до себе си-което имат/или ще имат/и нека сме по-разбиращи и мъдри в отношението си към тях\n...силен Дух слиза тогава.., когато в момента на зачеването пада звезда...\nДобавено Декември 28, 2006 (edited)\nТук многократно се писа, че желанието да имаш дете и самото дете са жертва, че един човек отдал се на духовното си развитие е по-добре да няма деца. Аз имам една друга теория за нещата. Не е ли истинско изпитание и израстване това да се откажеш от собственото си его за да помогнеш на друга душа да израства? Всеки знае, че отглеждането и възпитанието на деца изисква , ако не пълно то поне частично себеотрицание. Не е ли истинско изпитание това да се научи малкото същество на любов, на това да има по извисени възприятия за света и хората?\nРедактирано Декември 28, 2006 от Буболече\nДецата са най-голямото богатство!Аз все още нямам дечица...но съм го усетила...това,което контакта с едно дете ти дава ...много трудно можеш да го "вземеш" от другаде...тази чистота,невинност и любов....\nСъгласна съм с Буболече и qies\nДа си майка е нещо изключително. Пожелавам на всяко момиче, което го иска да го изживее. Когато прегърнах за първи път детето си /сина си, след тежко раждане/ сякаш чух ангелският хор. Чувството е невероятно. Забравяш и болки, изключваш всичко около теб....\nДа работиш за себе си е добре, но да забравиш себе си заради друга душа е още по-добре\nРедактирано Декември 28, 2006 от xameleona\nПовеето хора са в духовно отношение деца. Затова колкото един дух е по-напреднъл или се стреми към напредък, той автоматично става отговорен за все повече "деца'. Затова при едно силно продвижение по пътя, имането на лично дете блокира грижата за всички други духовно зейнали гърла. Но, всеки си знае ... Аз самият съм обикновен човечец и искам да имам собствени деца - защото имам какво да науча от това, както пишете по-горе!\nЗатова колкото един дух е по-напреднъл или се стреми към напредък, той автоматично става отговорен за все повече "деца'. Затова при едно силно продвижение по пътя, имането на лично дете блокира грижата за всички други духовно зейнали гърла.\nНе съм съвсем съгласна с това. От малка съм била невероятно привързана към бебета и малки деца. За мен докосването до бебе е нещо изключително. Сякаш се приближаваш към първичната чистота...\nАз самата съм си дете по душа, /което дразни многото възрастни около мен /, но това не ми пречи да съм майка и да съм отворена към всеки готов за знание.\nПриятелите на сина ми, както и всички съседчета са ми приятели. Детското в мен ми помага да ги разбирам.\nАбсолютно си прав! Този отговор разрешава споровете по темата\nДоколкото виждам, въпросът опря до това дали детето пречи на духовното израстване или помага. В този смисъл бих попитала как да разглеждаме невъзможността на някои хора да имат деца - като помощ за растежа им или като невъзможност за растеж? И тази обективност наказание ли е или благословия? Не искам да съм груба, но виждането от различни ъгли понякога ме азадачава... Макар че сама си отговарям - зависи от случая и човека...\nВсичко в живота ни би могло или да попречи, или да помогне. Зависи кой, какво търси. За всеки има приоритети, разбирания... Всичко, което срещнем по пътя си бихме могли да използваме за духовното ни израстване. Да се поучим... Всеки има своя път и няма универсални рецепти\nНищо в живота не може да попречи. Всичко може да бъде единствено от полза, защото всичко е за добро!\nНо егото... е за него има винаги куп пречки и в света му съществуват множество великани (вятърни мелници).\nТака е, Санчо!\nКакто се казва в едно мото тук във форума, " Всяко нещо, до което се докоснеш, е част от Пътя!" Част от твоя път. И е на мястото си!\nСред участниците във форума има доста с деца /някои от които лично познавам/ и мога да кажа, че са доста напреднали в духовните си търсения. Извода е, че това не им е попречило, а даже им е помогнало да си разширят съзнанието. Може би все пак е по-лесно да бъдат придобити по-голяма част от знанията преди да имаме деца. Перспективата да си кукаме на стари години сами и мноого духовни не ми харесва особено, защото мисля, че единици са тия, на които е отредена мисията да бъдат като Учителя. Това е доста труден път и незнам колко от нас са готови да го извървят и дали в един момент от живота си когато вече е станало твърде късно няма да съжаляват за този важен избор. Мисля, че хора като нас трябва да имат поколение като се съберат със себеподобни разбира се и по този начин ще имат възможност да възпитат /доколкото могат, защото не винаги всичко зависи от тях/ по свой образ и подобие едно бъдещо поколение. Примера, който е посочил Максим в тема “Бисерчета” мисля, че е достатъчно показателен, че нашето въздействие върху чужди деца на хора с други разбирания би било доста ограничено. В крайна сметка родителите са тези, които за добро или зло изиграват огромна роля при формирането на една бъдеща личност.\n“…АЗ ЩЕ ТЕ РОДЯ ТЕБ, АНГЕЛ МОЙ…”\nБлагодаря, Ваня! Разкошен разказ! Просълзих се десет пъти докато го четох ...\n"Трябва да кажа на всички мъже..." - мислеше си Виктор, докато за кой ли път обикаляше къщичката.\nИстинската и вечна любов настъпва само тогава, когато израждаш дългоочакваното дете заедно с любимата си!Това е края на разказа..не само края а и цялата тази история е страхотна и е казала своето - да бъдем по-земни, по-реални, по - малко капризни и да родим дете съзнателно...\nМоже би заради значимостта на момента на зачеването има родители, които специално се консултират със астролози кога е най-подходящият момент за зачеване. Аз мисля, че не е толкова важно в кой момент и на коя дата ще бъде заченато дете, колкото съзнанието на двамата бъдещи родители да е изчистено, със ясни мисли и представи какво дете искат и най-вече детето да бъде заченато с много любов и с ясната мисъл да работи за божиите дела на земята.


DartsNews, автор в - Страница 1759 от 1907\nСтоличен клуб легенда очаква хиляди почитатели на примата Стилна, естествена и непринудена примата на българската хубава музика ще гостува на 16 ти юни в Biad premium club. От мениджмънта на реномирания нощен клуб ще се погрижат посрещането на голямата звезда…\nПарламентът прие на първо четене промени в Закона за движение по пътищата, с които да бъдат премахнати знаците, оповестяващи, че снимат камери. Поправките бяха приети със 165 гласа „за”, нито един „против” и 26 въздържали се. В мотивите на вносителите…\nАвтобус от пловдивския „Градски транспорт“ се запали на спирка. Пътниците са изведени. Няма пострадали. Сигналът за пламъците е подаден около 10 часа, съобщи Радио Пловдив. Инцидентът е станал, когато автобусът, който се е движел по линия 4, е спрял на…\nБългария е приела до началото на юни 47 мигранти, разселени по квотите на Европейския съюз. Това показват данни, представени вчера в Брюксел от Европейската комисия и цитирани от БТА. Всички приети досега у нас мигранти са пристигнали от Гърция. Общо…\nПожар избухна снощи в 5-етажен евтин хотел в квартала „Фатих Купкапъ“ в Истанбул, предаде БТА. Има жертви и пострадали. Отначало се запалил първият етаж и в кратко време пламъците са обхванали и другите етажи. Пристигналите на мястото пожарни екипи успели…\nЗаради акцията на „Кулата“ в момента на граничния пункт са се наредили големи опашки от превозни средства. Такива има и на влизане, и на излизане от страната. 22 митнически служители са задържани при операцията на ДАНС и МВР на ГКПП…\nДнес ще е предимно слънчево. В следобедните часове ще се развива купеста и купесто-дъждовна облачност, на отделни места привечер и през нощта срещу четвъртък ще има превалявания придружени с гръмотевици. Ще духа слаб до умерен северозападен вятър. Максималните температури ще…\nПевицата Рут Колева написа гневен статус в отговор на първата дама Десислава Радева, която посвети послание на София прайд. „Първа дама? По-скоро първа мотика. Глупава госпожо, защо не ги пуснахте тия коментарчета след срещата на НАТО, докато се снимахте със…\nПредишни 1 … 1 758 1 759 1 760 … 1 907 Следващи